ભાજપને લોકોએ જિલ્લા અને તાલુકા પંચાયતોમાં પોતાને મેન્ડેટ ન આપતાં હવે પરોક્ષ રીતે ચૂંટાયેલા સભ્યોને ખરીદ વેચાણ કરીને સત્તા મેળવવાના હાથકંડા અજમાવી રહ્યા છે. ત્યારે, કૉંગ્રેસ પણ પોતાના વિચારશીલ કાર્યકરોની બાદબાકી કરીને શિસ્તબદ્ધ કાર્યકરોની અવગણના કરી તોડબાજી કરતાં કાર્યકરોને ટીકિટ આપી ચૂંટે છે. તેના કારણે, આ સદસ્યો પક્ષ સાથે છેડો ફાડી દેતાં હોય છે. ત્યારે, કૉંગ્રેસે પણ તેમાંથી બોધપાઠ લેવાની જરૂર છે.